Physesch Persoun
Physesch Persoun (och nach natierlech Persoun) ass e Begrëff aus dem Droit, mat deem all liewege Mënsch gemengt ass, deem eng juristesch Perséinlechkeet (oder Rechtsperséinlechkeet,  personnalité juridique) unerkannt gëtt, d. h. deen d'Fäegkeet huet vun der Jouissance vun enger Rei vu Rechter a viru Geriicht ze goen.

Och e Männerjäregen ass deemno eng physesch Persoun, en huet d'Jouissance vu senge Rechter, en däerf se just net eleng ausüben an ass an deem Punkt onfäeg.

Nieft de physesche Persoune gëtt et och nach d'juristesch Persounen, am Allgemenge Gesellschaften, Veräiner, asw. Déieren, Planzen an net-animéiert Substanzen dogéint si Saachen.

Droit